तीन साल पुलिस को छकाया, अमेरिका में फर्जी कॉल करनेवाले पर 4 करोड़ जुर्माना, टेंशन में चीन
जापान की पुलिस ने 51 साल की महिला हिरोको हतागामी को करीब 3 हजार फेक इमरजेंसी कॉल करने के आरोप में गिरफ्तार किया है। उसने अकेलापन दूर करने के लिए ऐसा किया। यहां लोगों में अकेलापन खतरनाक स्तर तक बढ़ रहा है।
जापान की पुलिस ने 51 साल की महिला हिरोको हतागामी को करीब 3 हजार फेक एमरजेंसी कॉल करने के आरोप में गिरफ्तार किया है। यह महिला पुलिस, अस्पताल, फायर ब्रिगेड को तीन साल से फर्जी फोन कर रही थी।
पूछताछ के दौरान उसने पुलिस को बताया कि वह अकेली और बेरोजगार है और वह चाहती थी कि कोई उसकी बात सुने और उस पर ध्यान दे।
दरअसल, हिरोको हतागामी जापान की राजधानी टोक्यो के नजदीक मात्सडो शहर में बेरोजगारी भरा जीवन काट रही थी। ऐसे में वह अपने घर, पड़ोस और मार्केट की लोकेशन भेजकर फर्जी इमरजेंसी कॉल किया करती।
2,761 कॉल कर फायर डिपार्टमेंट को किया परेशान
‘द मेनिची’ अखबार की रिपोर्ट के मुताबिक, हतागामी ने अगस्त 2020 और मई 2023 के बीच बार-बार फर्जी कॉल कर मात्सुडो फायर डिपार्टमेंट से एम्बुलेंस भेजने के लिए कहा। लेकिन जैसे ही एम्बुलेंस उसके पास पहुंचती वह मेडिकल हेल्प लेने से मना कर देती।
इतना ही नहीं वह यह बात मानने से भी इनकार कर देती कि उसने हेल्प के लिए कोई कॉल किया था। इस दौरान उसने 2,761 कॉल कीं।
10 साल पहले 15 हजार कॉल करने वाली महिला हुई थी अरेस्ट
ऐसा पहली बार नहीं हुआ है जब इतनी बड़ी संख्या में किसी महिला ने फर्जी कॉल की हों। दस साल पहले जापान की पुलिस ने 44 वर्षीय एक महिला को गिरफ्तार किया था।
दरअसल, उस महिला ने छह माह के अंदर ही 15 हजार से ज्यादा फर्जी कॉल की थीं। गिरफ्तार करने से पहले अथॉरिटी इस महिला के घर करीब 60 बार हेल्प के लिए पहुंची थी।
'हिकिकोमोरी' से परेशान हैं 15 लाख लोग
जापान में समाज से अलग रहने का चलन बढ़ा है। एक सर्वे में पता चला है कि जापान में करीब 15 लाख लोग अकेले रह रहे हैं जिसे 'हिकिकोमोरी' कहा जाता है। इस तरह अकेले रहने वाले लोग न तो उम्रदराज हैं और न ही खाली दिमाग वाले। बल्कि, ये बाकायदा कामकाजी लोग हैं। ये लोग जो सामाजिक संपर्क को नजरअंदाज करते हैं और अपने ही जीवन में खोए रहते हैं।
हिकिकोमोरी खुद को अपने घरों या कमरों में काफी लंबे समय तक सीमित कर लेते हैं। और यह समय कुछ दिन बल्कि कई महीनों या सालों का होता है और वे लोगों से मिलने-जुलने के अलावा सामाजिक रीति-रिवाजों से तो बचते ही हैं, अपने परिवार के सदस्यों से भी बातचीत नहीं करते हैं।
जापान में यह एक बड़ा सामाजिक मुद्दा है क्योंकि इससे सामाजिक क्षमताओं और स्किल्स में गिरावट आती है। रोजगार के मौके कम मिलते हैं और लंबे समय की हेल्थ समस्याएं पैदा होती हैं।
खबर से जुड़े इस पोल में अपनी राय दें-
जापान में अकेलेपन को दूर करने का मंत्रालय 
जापान में फरवरी 2021 में मिनिस्ट्री ऑफ लोनलीनेस यानी अकेलेपन को दूर करने के लिए मंत्रालय बनाया गया। इसका मकसद लोगों को डिप्रेशन से बाहर लाना, उन्हें अकेलेपन से मुक्त कराना और खुदकुशी करने से बचाना था।
दरअसल, कोरोना के दौरान जापान की एक बड़ी आबादी बेरोजगार हो गई थी। रूस-यूक्रेन युद्ध के कारण खाने और तेल समेत कई चीजों के दाम बढ़ गए थे। ऐसे समय पर लोगों ने खुद को समाज से काट लिया और वे अपने घरों में बंद हो गए।
जापान में अकेलेपन के कारण खुदकुशी एक बड़ी समस्या है। ऐसे में लोगों की अपेक्षा है कि यह विभाग ऐसे मंत्री को दिया जाए जो इस पर अपना पूरा ध्यान केंद्रित करे।
इसी से निपटने के लिए लोनलीनेस मिनिस्टर की नियुक्ति हुई। अब तक इस विभाग के कई मंत्री बदले जा चुके हैं लेकिन किसी तरह का कोई समाधान नहीं निकल पाया है।
'हिकिकोमोरी' में पुरुषों से ज्यादा महिलाएं
सोर्स: जापान की चिल्ड्रन एंड फैमिली एजेंसी 
कोरोना काल में महिलाओं ने ज्यादा किया सुसाइड
महामारी के कारण लोगों में खुदकुशी की दर बढ़ी है। कोरोना काल में लोग बिल्कुल भी सोशलाइज नहीं हो पाए। वे अपने दोस्तों से मिलना तो दूर, उन्हें देख भी नहीं पाए। कई लोग ऐसे थे जिन्होंने बेरोजगारी की मार झेली। महिलाओं को सबसे पहले नौकरी से निकाला गया। यहां महिलाओं को सेमी-स्किल्ड मानकर नौकरी पर रखा जाता है।
जापान में 2020 में 6,976 महिलाओं ने सुसाइड किया, जो 2019 की तुलना में 15% ज्यादा है। 2021 में ये संख्या बढकर 7,068 हो गई।
अमेरिका के कोस्ट गार्ड को मिलती सबसे ज्यादा फर्जी कॉल
अमेरिका में सबसे ज्यादा फर्जी कॉल वहां के कोर्ट गार्ड को आती हैं। कोस्ट गार्ड एलटी. के लेन मुनरो के मुताबिक, फर्जी कॉल से निपटना हमारे लिए एक बड़ी समस्या है। इनकी वजह से हमलोग कई बार जरूरतमंद लोगों की मदद के लिए पहुंच नहीं पाते हैं।
पिछले हफ्ते ही 18 महीने की जेल काटकर आए एक व्यक्ति ने कोस्ट गार्ड को फर्जी कॉल कर दी। अब उसको जुर्माने के तौर पर 2.46 करोड़ रुपए भरने होंगे।
इसी तरह 2012 में दैनिक कुमार नाम के शख्स ने अमेरिकी कोस्ट गार्ड को फर्जी कॉल कर दी थी जिसका खामियाजा उसे 4 करोड़ रुपए जुर्माने के तौर पर भुगतना पड़ा था।
AI के जरिए फर्जी कॉल से कर लिया 5 करोड़ का स्कैम 
बीते मई महीने में चीन में एक घटना सामने आई, जिसमें एक व्यक्ति से वीडियो कॉल के जरिए 5 करोड़ रुपये का स्कैम किया गया। दरअसल इसके लिए डीपफेक टेक्नोलॉजी का इस्तेमाल किया गया। यह घटना चीन के बाओटौ में हुई। पीड़ित को ठगे जाने का एहसास तब हुआ जब उसके असली दोस्त ने कॉल के बारे में बताया।
डीपफेक एक ऐसी AI-पावर्ड फेस-स्वैपिंग तकनीक है, जिसकी मदद से स्कैमर खुद एक वीडियो कॉल करता है लेकिन सामने वाले को वीडियो में अपना दोस्त या रिश्तेदार दिखाई देता है। इस तरह ठगी को अंजाम दिया जाता है।